CELEX: 62021CN0061
Language: mt
Date: 2021-02-02 00:00:00
Title: Kawża C-61/21: Talba għal deċiżjoni preliminari mressqa mill-Cour administrative d'appel de Versailles (Franza) fit-2 ta’ Frar 2021 – JP vs Ministre de la Transition écologique, Permier ministre

12.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 128/25
            
         
      Talba għal deċiżjoni preliminari mressqa mill-Cour administrative d'appel de Versailles (Franza) fit-2 ta’ Frar 2021 – JP vs Ministre de la Transition écologique, Permier ministre
      (Kawża C-61/21)
      (2021/C 128/31)
      Lingwa tal-kawża: il-Franċiż
      
         Qorti tar-rinviju
      
      Cour administrative d'appel de Versailles
      
         Partijiet fil-kawża prinċipali
      
      
         Rikorrent: JP
      
         Konvenuti: Ministre de la Transition écologique, Permier ministre
      
         Domandi preliminari
      
      
                  1)
               
               
                  Ir-regoli applikabbli tad-dritt tal-Unjoni Ewropea li jirriżultaw mid-dispożizzjonijiet tal-Artikolu 13(1) u tal-Artikolu 23(1) tad-Direttiva 2008/50/KE [tal-Parlament Ewropew u tal-Kunsill] tal-21 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa (1) għandhom jiġu interpretati bħala li jagħtu lill-individwi, fil-każ ta’ ksur suffiċjentement serju minn Stat Membru tal-Unjoni Ewropea tal-obbligi li jirriżultaw minnha, dritt li jiksbu mingħand l-Istat Membru inkwistjoni kumpens għad-danni kkawżati lil saħħithom li għandhom rabta kawżali diretta u ċerta mad-degradazzjoni tal-kwalità tal-arja?
               
            
                  2)
               
               
                  Jekk jitqies li d-dispożizzjonijiet imsemmija iktar ’il fuq jistgħu effettivament jagħtu tali dritt għal kumpens tad-danni għas-saħħa, għal liema kundizzjonijiet huwa suġġett l-għoti ta’ dan id-dritt, b’mod partikolari fir-rigward tad-data li fiha trid tiġi evalwata l-eżistenza tal-ksur attribwibbli lill-Istat Membru inkwistjoni?
               
            
         (1)  ĠU 2008, L 152, p. 1.